Rikunarita-ORG/Wikinium huggingface dataset:
# Claude Gensac

Claude Gensac 1993. aastal
**Claude Gensac** (tegelikult Claude Jeanne Malca Gensac; 1. märts 1927 – 27. detsember 2016 Pariis) oli prantsuse komöödianäitlejanna.

Ta sai tuntuks Louis de Funèsi partnerina "Sandarmi"-sarja filmides.

Ta on lõpetanud Pariisi konservatooriumi näitekunstiosakonna.
Alates 1952. aastast oli ta Pariisi teatrites näitleja.

1960.–1970. aastatel mängis ta kümnes filmis Louis de Funèsi kehastatud sandarmi Ludovic Chruchot' abikaasat.

Hiljem esines ta tohutu menuga teleseriaalides, mängides koomilisi vanemate daamide rolle.

## Viited
# 1973. aasta naftakriis

**1973. aasta naftakriis** oli aastatel 1973–1974 kestnud naftakriis, mille põhjustas OPECi riikide naftaembargo vastuseks USA otsusele toetada Iisraeli sõjaväge Yom Kippuri sõjas.

Vastusena sellele, et USA abistas Iisraeli, otsustasid OPECi araabia riikidest liikmed eesotsas Saudi Araabiaga 17. oktoobril vähendada naftatoodangut 5%. 19. oktoobril kiitis president Nixon heaks abipaketi, millega sai Iisrael relvi ja varustust 2,2 miljardi dollari väärtuses. Saudi Araabia kuulutas seepeale USA vastu välja naftaembargo, millega hiljem liitusid ka teised naftat eksportivad riigid. Naftaembargot laiendati ka Euroopa riikidele, mis põhjustas 1973. aasta energiakriisi.
# Sügavtrükk

Vasegravüür on tuntuim ja vanim sügavtrükitehnika.
Albrecht Düreri "Rüütel, surm ja kurat" (1513)
**Sügavtrükk** on trükitehnika, mille puhul kujutis kantakse trükiplaadilt paberile trükipressi abil. Kujutise jätab trükiplaadi uuretes olev trükivärv.

## Tehnika

* Joonistus kraabitakse või söövitatakse metallplaadile.
* Joonistusele kantakse värv ja pühitakse uuesti puhtaks (värv jääb uuretesse alles).
* Joonistus pannakse trükipressi alla, mille tugeva surve tõttu pundub niiske ja pehme paber uuretesse ja võtab sinna jäänud trükivärvi kaasa.

Sellise viisi suureks plussiks on väga peente ja täpsete joonte saamise võimalus. Pikka aega kasutati sügavtrükki raamatute illustreerimisel. Tähtsamad tehnikad on vasegravüür, kuivnõel, ofort, akvatinta, pehmelakk ja metsotinto.

## Vaata ka

* Graafika
* Gravüür
* Trükitehnika
* Kõrgtrükk
* Lametrükk
* Reljeeftrükk
# Higinio Morínigo

| Higinio Morínigo Martínez |
| --- |
| Higinio Morínigo ja Franklin Delano Roosevelt (1943). |
| Paraguay president |
| **Ametiaeg** 7. september 1940 – 3. juuni 1948 |
| Eelnev |
José Félix Estigarribia |
| Järgnev |
Juan Manuel Frutos |
| Isikuandmed |
| Sünniaeg |
11. jaanuar 1897 Paraguarí, Paraguay |
| Surmaaeg |
27. jaanuar 1983 (86-aastaselt) Asunción, Paraguay |

**Higinio Morínigo Martínez** [ihh'iinio mor'iinigo] (11. jaanuar 1897 – 27. jaanuar 1983) oli Paraguay president aastail 1940–1948.

## Viited

|  |  |  |
| --- | --- | --- |
| Eelnev **José Félix Estigarribia** | **Paraguay president** 1940–1948 | Järgnev **Juan Manuel Frutos** |
# Anatolijs Gorbunovs

Anatolijs Gorbunovs (2015)
**Anatolijs Gorbunovs** (kasutatud ka eesnime *Anatolis*; sündinud 10. veebruaril 1942) on Läti poliitik.

Ta oli 3. maist 1990 kuni 8. juulini 1993 Läti ajutine riigipea (ülemnõukogu esimees).

23. veebruaril 2002 anti talle Maarjamaa Risti I klassi teenetemärk.

## Viited
# EULEX

**EULEX Kosovo** ehk **Euroopa Liidu õigusriigi missioon Kosovos** on 2008. aasta detsembris käivitunud Euroopa Liidu suurim tsiviilmissioon, mille põhieesmärk on toetada Kosovo võime õigusriigi valdkonnas, st aidata jälgides ja juhendades kaasa Kosovo politsei, justiitsvaldkonna ning tolli arengule.

EULEX on saanud toetuse kõigilt Euroopa Liidu 27 liikmesriigilt, sealhulgas nendelt, mis pole Kosovo iseseisvust tunnustanud. Missiooni juhib Yves de Kermabon.

Eesti on sellele missioonile lähetanud kuus eksperti.

## Välislingid

* EULEX Kosovo